OpenLLM-France/wikimedia huggingface dataset:
# Lernout & Hauspie

Lernout & Hauspie Speech Products, o L&H va ser una empresa de tecnologia de reconeixement de veu situada a Bèlgica i fundada per Jo Lernout i Pol Hauspie que va entrar en fallida al 2001, a causa d'un frau dissenyat per la direcció de l'empresa.
La companyia tenia la seva seu Ypres, Flandes, en el que llavors es va anomenar la Vall de l'Idioma en Flandes (imitant Silicon Valley).
La tecnologia va ser comprada per Nuance Communications (coneguda com ScanSoft) i Vantage Learning després de la fallida. Nuance va adquirir tota la funció de parla i lectura, mentre que Vantage va adquirir les funcions de tutoria (aprenentatge), ortografia i cerca lingüística (traducció). Després d'això, els ingressos de Nuance Communications van créixer bruscament (de 17,1 milions de dòlars en les tres quartes parts del 2001, fins a 216 milions en les tres quartes parts del 2008).
Les veus de "Lernout & Hauspie Michelle" i "Lernout & Hauspie Michael" usades en la lectura de textos (text-to-speech) i creades per L&H estan incloses en Microsoft Office 2003. El seu reconeixement per veu va ser usat també en l'opció de "Veu" del panell de control de Microsoft Windows XP abreujada com a LH. A més, Microsoft Office usa certs elements d'un corrector ortogràfic prèviament pertanyent a L&H, la qual cosa s'esmenta a la finestra "Sobre".
# Bufo arabicus

Bufo arabicus és una espècie d'amfibi que viu a Oman, Aràbia Saudita, els Emirats Àrabs Units i el Iemen.

## Referències

* Papenfuss, T., Gardner, A., Stöck, M., Anderson, S. & Kuzmin, S. 2004. Bufo arabicus. Llista Vermella d'Espècies Amenaçades de la UICN 2006. Consulta: 14 abril 2008.
# Àntim de Constantinoble

Àntim de Constantinoble és el nom dels següents personatges:
* Àntim I de Constantinoble (535-536)
* Àntim II de Constantinoble (1630)
* Àntim III de Constantinoble (1822-1824)
* Àntim IV de Constantinoble (1840-1841) i (1848-1852)
* Àntim V de Constantinoble (1841-1842)
* Àntim VI de Constantinoble (1845-1848) i (1853-1855) i (1871-1873)
* Àntim VII de Constantinoble (1895-1897)
# Lliçà

«Lliçà» té aquests significats:
* Lliçà d'Amunt, municipi del Vallès Oriental.
* Lliçà de Vall, municipi del Vallès Oriental.
# Jordi López Ravanals

Jordi López Ravanals (Tortosa, 14 de setembre de 1969) és un polític menorquí, diputat al Parlament de les Illes Balears de la XI legislatura i senador per Menorca en la XIV legislatura.

## Biografia

Llicenciat en Dret i PDD del IESE ha dedicat la seva vida professional a l'àmbit dels recursos humans.
A les eleccions generals de 2019, es presenta com a candidat del Partit Popular al Senat per la circumscripció de l'Illa de Menorca, resultant escollit per el càrrec. El 23 de novembre de 2020 va presentar la seva renuncia per motius personals al càrrec de Senador, per el que Cristóbal Marqués Palliser, el suplent de la seva candidatura, va ser nomenat senador en la seva substitució.
A les eleccions autonòmiques de 2023 es va presentar com a cap de llista del Partit Popular a la circumscripció de Menorca al Parlament de les Illes Balears, resultant escollit diputat de la XI legislatura de les Illes Balears, prenent possessió del càrrec el 20 de juny de 2023.

## Referències

* ↑ España, Senado de. «Senado de España: home» (en castellà). [Consulta: 27 juny 2023].
* ↑ España, Senado de. «Senado de España: home» (en castellà). [Consulta: 27 juny 2023].
* ↑ España, Senado de. «Senado de España: home» (en castellà). [Consulta: 27 juny 2023].
* ↑ «Jordi López Ravanals quiere lograr una «tierra de oportunidades»» (en castellà), 01-05-2023. [Consulta: 27 juny 2023].
* ↑ «Fitxa del Diputat Jordi López Ravanals». Parlament de les Illes Balears. Arxivat de l'original el 2023-06-27. [Consulta: 27 juny 2023].
# Llebre (esports)

Una llebre, en esports de curses com l'atletisme, és un corredor la funció del qual és marcar el ritme durant la part inicial d'algunes curses de llarga o mitjana distància. La major part de vegades les llebres no les acaben, ja que només fan una certa distància. Se solen utilitzar llebres en curses d'alt prestigi amb gran audiència o en curses on es preveu que un atleta batrà un rècord.
Com el seu objectiu és córrer a un ritme prou alt per a assegurar que els atletes més ràpids acabin en un bon temps, reben moltes instruccions per part dels organitzadors i corredors abans d'iniciar. No obstant això, en alguns casos, l'atleta que va al capdavant li pot demanar a la llebre que vagi més de pressa o més lent.
Les llebres es van començar a emprar amb freqüència a partir de la dècada dels anys 50. Es va fer molt popular el rècord mundial de Roger Bannister, el qual va ser la primera persona a baixar de 4 minuts a la milla, amb l'ajuda de les llebres Chris Brasher i Chris Chataway.
Des d'aquell moment, la utilització de llebres s'ha estés per altres esports, com ara l'hípica. També, en atletisme, s'ha eixamplat el nombre de disciplines que fan us de llebres, des dels 1500 metres fins a la marató.

## Referències

* ↑ «llebre». Diccionari d'atletisme. TERMCAT. Arxivat de l'original el 2023-11-30. [Consulta: 28 novembre 2023].
* ↑ «rabbit» (en anglès). Runnerspeak A 10k Truth Dictionary of Running and Other Sports Jargon. 10K Truth, 02-02-2015. Arxivat de l'original el 2015-02-02. [Consulta: 28 novembre 2023].
* ↑ Mehaffey, John. «Do pacemakers have a place in athletics?» (en anglès). Reuters, 28-04-2009. Arxivat de l'[/http://blogs.reuters.com/sport/2009/04/28/do-pacemakers-have-a-place-in-athletics/ original] el 2011-10-16. [Consulta: 28 novembre 2023].
* ↑ Butcher, Pat «Completely off pace» (en anglès). The Guardian, 04-05-2004. Arxivat de l'original el 2021-08-11. ISSN: 0261-3077 [Consulta: 28 novembre 2023].
* ↑ «Pacemaker debate sets hearts racing after Serpentine's Derby win» (en anglès). Bangkok Post, 09-07-2020. Arxivat de l'original el 2023-11-30 [Consulta: 28 novembre 2023].
* ↑ Mora, Juan «Los 'liebres', imprescindibles y bien pagadas» (en castellà). El País [Madrid], 28-08-1983. Arxivat de l'original el 2023-11-30. ISSN: 1134-6582 [Consulta: 28 novembre 2023].
# Llei de Contractes de Conreu

La Llei de Contractes de Conreu fou una llei elaborada l'11 d'abril de 1934 pel govern de Lluís Companys que tenia com a finalitat bàsica substituir l'antic contracte de rabassa morta a fi de protegir els camperols.

## El problema de la rabassa morta

El contracte de rabassa morta era un tipus de contracte emfitèutic pel qual un rabassaire podia conrear les vinyes d'un propietari fins que el ceps morissin, uns 40 anys aproximadament. A partir, però, de finals del s. XIX, l'epidèmia de la fil·loxera causà que els contractes s'acabessin en molt menys temps, i els arrendataris, veient que el cultiu de la vinya no els era profitós, expulsaven els rabassaires per cultivar-hi altres plantacions.

## La llei de Contractes de Conreu

Veient la conflictivitat social al camp, el govern de la Generalitat de Lluís Companys redactà una llei per protegir els camperols de ser expulsats així com dotar-los de terres pròpies. Amb aquest objectiu, per exemple, s'establí que la durada mínima dels arrendaments havia de ser de sis anys, i que el treballador de les terres tenia el dret d'adquisició d'aquestes mitjançant l'abonament del seu valor al propietari.
D'altra banda, per evitar la confrontació amb els sectors més conservadors catalans, la llei li feu concessions en determinats aspectes; de tal manera que per l'adquisició de les terres era necessari haver-hi estat treballant per un període de 18 anys.
Com a resultat, la llei era massa moderada pels rabassaires, però a la vegada massa revolucionària pels propietaris.

## Oposicions i aprovació

La llei fou aprovada pel parlament català l'any 1934. No obstant això, per aconseguir tirar-la endarrere els terratinents s'uniren al voltant de l'Institut Agrícola Català de Sant Isidre (IACSI), el qual juntament amb la Lliga Catalana, presentaren un recurs al Tribunal de Garanties Constitucionals al·legant que la Generalitat de Catalunya s'excedia de les seves competències estatutàries, prioritzant els seus interessos econòmics per sobre de l'autonomia catalana.
El Tribunal de Garanties Constitucionals, en el context d'una Espanya governada per les forces de dretes, va donar la raó a l'IACSI i anul·là la llei. Tanmateix, com a resposta, el Parlament de Catalunya tornà a aprovar el mateix text íntegrament tot desafiant l'autoritat d'un tribunal conformat pels polítics no catalans.
Finalment, per tal de sortir de l'atzucac, el govern espanyol pactà amb la Generalitat catalana de fer algunes reformes al reglament de la llei per tal de moderar-la.

## Bibliografia

* Amadeu HURTADO : Abans del sis d'octubre (un dietari); Quaderns crema; Barcelona; 2008 Diari personal del polític republicà i catalanista Amadeu Hurtado

## Referències

* ↑ DOGC de publicació de la llei.
# Llengües ogoni

Les llengües ogoni (o llengües kegboid) són les cinc llengües que parlen els ogonis i que formen un grup lingüístic que pertany a la família lingüística de les llengües Delta Cross, que són llengües del riu Cross.
Aquest grup lingüístic es divideix en dos sub-grups: les llengües ogoni orientals, el gokana, el khana i el tee i les llengües ogoni occidentals, que són el baan i l'eleme. Totes aquestes llengües es parlen a l'estat de Rivers, al sud de Nigèria. Les llengües ogoni més parlades són el kana i el tee.

## Referències

* 1 2 llengües ogoni a l'ethnologue
# Namuwita

La namuwita és un mineral de la classe dels sulfats. El nom prové de l'acrònim per al Museu Nacional de Gal·les (en anglès NAtional MUseum of Wales). Pot ser d'aspecte semblant a la schulenbergita i a la minohlita.

## Classificació

Segons la classificació de Nickel-Strunz, la namuwita pertany a «07.D - Sulfats (selenats, etc.) amb anions addicionals, amb H₂O, amb cations de mida mitjana només; plans d'octaedres que comparteixen vores» juntament amb els següents minerals: felsőbanyaïta, langita, posnjakita, wroewolfeïta, spangolita, ktenasita, christelita, campigliaïta, devil·lina, ortoserpierita, serpierita, niedermayrita, edwardsita, carrboydita, glaucocerinita, honessita, hidrohonessita, motukoreaita, mountkeithita, shigaïta, wermlandita, woodwardita, zincaluminita, hidrowoodwardita, zincowoodwardita, natroglaucocerinita, nikischerita, lawsonbauerita, torreyita, mooreïta, bechererita, ramsbeckita, vonbezingita, redgillita, calcoalumita, nickelalumita, kyrgyzstanita, guarinoïta, schulenbergita, theresemagnanita, UM1992-30-SO:CCuHZn i montetrisaïta.

## Característiques

La namuwita és un sulfat de fórmula química (Zn,Cu)₄(SO₄)(OH)₆·4H₂O. Cristal·litza en el sistema trigonal. La seva duresa a l'escala de Mohs és 2.

## Formació i jaciments

El mineral es troba incrustant hidrocinzita. S'ha descrit a Austràlia, Àustria, Alemanya, República Txeca, França, Itàlia, Grècia, Marroc, Namíbia, Noruega, Romania, Eslovènia, Regne Unit i els EUA.

## Referències

* ↑ «Namuwite» (en anglès). Mindat. [Consulta: 7 novembre 2015].
# Lerna

Lerna —grec antic: Λέρνα (dòric), Λέρνη (jònic)— fou un districte de l'Argòlida al sud-oest de la plana, prop de la mar. En aquest lloc, Hèrcules va matar la famosa Hidra, una serp de molts caps.

## Vegeu també

* Casa de les Teules

## Referències

* ↑ Smith, William. Dictionary of Greek and Roman Geography, 1854 [Consulta: 25 octubre 2020].
# Àntim VI de Constantinoble

Àntim VI de Constantinoble (en grec Ἄνθιμος Στ') (Illa Kutali, 1790 - † Kandilli, Üsküdar, Istanbul, 1878) va ser Patriarca de Constantinoble en tres ocasions, des del 16 de desembre del 1845 al 30 d'octubre del 1848, des del 6 d'octubre del 1853 al 3 d'octubre del 1855 i des del 17 de setembre del 1871 al 12 d'octubre del 1873.
Havia nascut a l'illa d'Ekinlik, a la Propòntida, i després d'un temps al Mont Atos va ser nomenat metropolità de Serres (1829), més tard de Bursa, a partir del juny de 1833 i també d'Efes el 1837.
Una setmana després de la mort de Meleci III, el 4 de desembre de 1845, va ser elegit patriarca el metropolità d'Efes, Àntim Ioannidis, càrrec que va mantenir fins al 1848, quan va renunciar al càrrec i es va retirar a la vida monàstica, de vegades a Constantinoble i de vegades al Mont Atos. Vuit dies després de la mort de Germà IV el 1853 va tornar a ser elegit patriarca, i va ocupar la seu fins a l'octubre de 1855, quan es va retirar de nou a la vida privada. El 5 de setembre de 1871, va ser elegit per tercera vegada, i Àntim, tot i la seva avançada edat, es va veure capaç de dirigir l'Església fins que l'any 1873 va renunciar de nou i es va retirar al poble de Kandilli al Bòsfor, on va morir als inicis de 1878.

## Referències

* ↑ «Ἄνθιμος Στ´» (en grec). Ecumenical Patriarchate of Constantinople. [Consulta: 17 agost 2023].
# Lotari II d'Itàlia

Lotari d'Arle (926 o 928 - 950) fou fill d'Hug d'Arle; fou rei d'Itàlia del vers el 947 a la seva mort el 950.
El seu pare fou deposat per una dieta celebrada a Milà, però va conservar la corona i el títol en una part del país. Mancat de prou suports, en 945 va arribar al compromís de regnar juntament amb el seu fill Lotari encara que el poder estava gairebé en mans de Berenguer d'Ivrea.
A la mort del seu pare en 947 el va succeir a Itàlia però de fet mai va regnar de manera efectiva. Es va casar amb Adelaida de Borgonya i va ser enverinat en 950 per Berenguer II, marquès d'Ivrea, que el substituí al regne i empresonà la reina Adelaida.

## Referències

* ↑ Genealogia a Medieval Lands
* ↑ Previté-Orton, Charles William. The Shorter Cambridge Medieval History (en anglès). Volum 1. Cambridge University Press, 1952, p. 437.
* ↑ Finley, Mitch. The Patron Saints Handbook (en anglès). The Word Among Us Press, 2011, p. 84. ISBN 1593254032.

## Vegeu també

* Bosònides
# Jukebox

Una jukebox, també anomenada màquina tocadiscos, és un aparell electrònic generalment accionada per monedes, diners o targeta de crèdit, que té per funció tocar peces de música escollides pel client que estiguin en el seu catàleg. Acostumen a estar instal·lades en establiments comercials com bars i altres locals públics.
La selecció dels temes anteriorment es duia a terme a través d'una botonera que, mitjançant una combinació, permetia indicar una cançó específica entre una llista de discos. En les màquines existents avui dia, es seleccionen través d'un monitor amb pantalla tàctil que permet buscar la cançó o artista desitjat per seleccionar-ho i posteriorment reproduir el contingut.
La primera jukebox va ser creada per William S. Arnold el 1890, a partir de la modificació d'una caixa de música operada amb monedes, Al principi, les jukeboxes només podien tocar una peça de música. El terme jukebox va començar a ser usat a partir de la dècada de 1940. Alguns d'aquests primitius aparells musicals van ser tan ben construïts que avui dia han sobreviscut en mans de museus o col·leccionistes, i no només això, sinó també n'hi ha molts en funcionament, en molts llocs del món.
Avui dia, les jukeboxes són capaces d'emmagatzemar milions de títols de música, vídeo i karaoke, s'han fet més compactes i amb millor capacitat de reproducció i fidelitat de so, les anomenades jukeboxes digitals comporten un complex desenvolupament de programari i maquinari que permet que siguin amigables per a l'usuari a part que són considerades com una eina important per als negocis que les posseeixen. Van deixar d'utilitzar els teclats de botons per a la seva operació i ara es manegen des de monitors amb pantalla tàctil amb els quals la interacció de l'usuari és més ràpida i intuïtiva.

## Alguns models estèticament notables

* Jukebox Digital Vektor III
* Jukebox Digital Niça
* Jukebox Digital Soho
* jukebox Digital XelBox

## Referències

* ↑ «Cercaterm | TERMCAT». Cercaterm. Termcat. [Consulta: 26 març 2023].
* 1 2 «Rock on with vintage jukeboxes» (en anglès). Antique Week, 15-10-2010. Arxivat de l'original el 2023-02-23. [Consulta: 26 març 2023].
* ↑ Bellis, Mary. «How the Era of the Jukebox Came and Went» (en anglès). ToughtCo. [Consulta: 26 març 2023].
* ↑ Miller, Norman. «Why fans of vintage vinyl love this brand-new machine» (en anglès). BBC, 11-05-2016. [Consulta: 26 març 2023].

## Vegeu també

* Jukebox de cintes
* Jukebox òptic
* Scopitone

## Enllaços externs

* Fotos i informacions sobre Jukeboxes del món sencer
* Fotos i informacions sobre Jukeboxes del món sencer Arxivat 2010-07-06 a Wayback Machine.
# Josep Tarrats i Comaposada

Josep Tarrats i Comaposada (Manresa, 29 d'agost de 1878 - València, 28 de setembre de 1936) fou un germà llec jesuïta, assassinat al començament de la Guerra civil espanyola. És venerat com a beat per l'Església Catòlica. Nasqué a Manresa en el si d'una família molt cristiana. Fou escolà a la seva parròquia i membre de la Confraria de la Immaculada i de Sant Estanislau, fets que influïren en la seva vocació religiosa. Ingressà en la Companyia de Jesús el 28 d'agost de 1895 i hi feu els vots solemnes el 2 de febrer de 1910, però com a llec, ja que no s'ordenà sacerdot. Hi fou infermer. Fou a les cases de Tortosa i de València, on fou porter a més d'infermer. Quan la Companyia fou dissolta pel decret del govern republicà, fou infermer a l'Asil d'Ancians Desemparats de la ciutat. Hi fou arrestat i afussellat a València poc després de l'inici de la guerra.
Fou beatificat per Joan Pau II l'11 de març de 2001, amb onze companys més.

## Bibliografia

* Beato José Tarrats Comaposada, religioso y mártir
# José Luis Nieto Bueno

José Luis Nieto Bueno és un polític espanyol membre d'Equo, regidor de l'Ajuntament de Madrid des de 2019.
Va començar a militar a la Germandat Obrera d'Acció Catòlica (HOAC) el 1990. Es va doctorar en Ciències Biològiques per la Universitat Complutense de Madrid (UCM), amb la lectura el 1994 de Mecanismos de adaptación al ejercicio físico papel de los sistemas de transducción de señales extracelulares, una tesi dirigida per Amador Haro Ramos.
Va treballar com a suport a la docència a la Facultat de Ciències Químiques de la UCM i com a professor associat a temps parcial a la Facultat de Biologia de la mateixa universitat. Va ser també supervisor d'Instal·lacions Radioactives al CIEMAT.
Es va afiliar a Equo el 2011. Es va convertir en vocal d'Ara Madrid a la junta de districte de Carabanchel al octubre de 2015.
Coportaveu regional d'Equo Madrid des de setembre de 2018, Nieto va ser inclòs com a candidat al número 21 de la llista de Més Madrid per a les eleccions municipals de 2019 a Madrid. No va resultar electe, atès que la candidatura va obtenir 19 escons. No obstant això, es va convertir en regidor de l'Ajuntament de Madrid el 29 d'octubre de 2019, cobrint la baixa per renúncia de Pablo Soto Bravo. Es va incorporar a la Comissió Permanent Ordinària de Medi Ambient i Mobilitat.

## Referències

* 1 2 3 Quiroga, Cris de. «José Luis Nieto, el coportavoz de Equo que sucederá a Pablo Soto en Más Madrid». ABC, 10-10-2019.
* 1 2 «José Luis Nieto Bueno: el nuevo concejal que ocupará el puesto de Pablo Soto». Madridiario, 09-10-2019.
* ↑ «Entrevista. José Luis Nieto Bueno, Portavoz del Grupo de Ahora Madrid en Carabanchel». Gacetín Madrid, 10-03-2017.
* ↑ «El coportavoz de Equo Madrid ocupará el escaño que deja Soto tras su renuncia al acta de concejal». Europa Press, 09-10-2019.
* ↑ Junta Electoral de Zona de Madrid: «Publicación candidaturas. Fase proclamación». Boletín Oficial de la Comunidad de Madrid, 101, 30-04-2019, pàg. 379. ISSN: 1989-4791.
* ↑ «Jose Luis Nieto, de Equo, sustituye a Soto como concejal de Más Madrid». La Vanguardia, 29-10-2019.
# József Takács

József Takács (30 de juny de 1904 - 3 de setembre de 1983) fou un futbolista hongarès de la dècada de 1920.
Fou internacional amb la selecció d'Hongria, amb la qual participà en els Jocs Olímpics d'Estiu de 1924. Fou jugador de Vasas SC i Ferencvárosi TC.

## Referències

* ↑ «Hungary - Record International Players». RSSSF. Arxivat de l'original el 19 d'octubre de 2006. [Consulta: 7 novembre 2009].
* ↑ József Takács a National-Football-Teams.com (anglès)
# Juan Carlos Quero Porras

Juan Carlos Quero Porras (Fuengirola, 12 d'agost de 1972) és un exfutbolista andalús que jugava com a davanter centre. Es va formar a les categories inferiors de l'antic CD Málaga. Va jugar sis partits en Primera Divisió amb el Reial Valladolid la temporada 94/95, tots ells entrant com a suplent.

## Enllaços externs

* Quero a www.lfp.es
# Kaip Khan

    Pel kan de Khivà anomenat també Kaip Khan, vegeu Ghaip Khan
Kaip Khan fou un kan dels kazakhs que era fill de Sultan Kosref, fill al seu torn de Sultan Syrdak que era fill d'un altre Sultan Syrdak, el pare del qual fou Ishim Khan, i es considerava amb millor dret que Abu l-Khayr Khan de l'Horda Petita Kazakha, que li va disputar l'hegemonia. Es va proclamar el 1715 i va morir el 1718.
No fou reconegut per les tres hordes. El 1716 s'esmenta a un ambaixados kazakh de nom Kaibakar que va demanar la protecció de Rússia en nom dels notables Sungur, Yedikbey, Khajibey, Tiak-Kulibey, i altres, però no consta que Kaip participés en aquestes gestions fins al 1717 quan es van fer negociacions amb el governador rus de Sibèria príncep Mateu Petrovic Gagarin per la submissió de les tres hordes a Rússia el 1717, les quals van fracassar. A la seva mort el 1718 les tres hordes van esdevenir independents.

## Referències

Howorth, Henry Hoyle. History of the Mongols, from the 9th to the 19th Century. Part II division II. The so-called tartars of Russia and Central Asia. Londres: Longmans, Green and Co, 1880.
# Kainotropita

La kainotropita és un mineral de la classe dels fosfats.

## Característiques

La kainotropita és un vanadat de fórmula química Cu₄Fe$^{3+}$O₂(V₂O₇)(VO₄). Va ser aprovada com a espècie vàlida per l'Associació Mineralògica Internacional l'any 1980. Cristal·litza en el sistema ortoròmbic. És un dels poc minerals que conté coure i el grup divanadat, juntament amb la blossita, l'engelhauptita, la volborthita i la ziesita.

## Formació i jaciments

Va ser descoberta a la fumarola Iadovítaia del volcà Tolbàtxik, a l'óblast de Kamtxatka (Rússia). Es tracta de l'únic indret on ha estat trobada aquesta espècie mineral.

## Referències

* ↑ «Kainotropite» (en anglès). Mindat. [Consulta: 11 novembre 2016].
# Kameničná

Kameničná és un poble i municipi d'Eslovàquia que es troba a la regió de Nitra, al sud-oest del país, a la frontera amb Hongria.
La primera menció escrita de la vila es remunta al 1482. És famosa la seva església de Sant Vedelí del 1863.

## Referències

* ↑ Citypopulation.de Estadístiques de Komárno.
* ↑ Vladár, Jozef; Hajko, Vladimír. Malá encyklopédia Slovenska (en eslovac). Veda, 1987.
# Kamenice nad Lipou

Kamenice nad Lipou és un petit municipi situat la regió de Vysočina de la República Txeca, a la part sud-est de la regió de Bohèmia.
El seu monument més important és el castell. Agafava part del seu nom d'un antic arbre de llima que encara creix al jardí adjacent al castell ("nad lipou" significa "damunt un arbre de llima"). Es considera que l'arbre té entre 700 i 900 anys.
A Kamenice nad Lipou hi va néixer el compositor postromàntic del segle xix Vítězslav Novák.
# Kenny Williams

Kenneth "Kenny" Williams (24 de maig de 1967) és un ciclista estatunidenc, que va competir en la pista.
El 2009 va ser suspès durant dos anys per haver donat positiu en un control.

## Palmarès en pista

* 2002
** Campió dels Estats Units en Persecució per equips
* 2003
** Campió dels Estats Units en Persecució
** Campió dels Estats Units en Persecució per equips

## Referències

* ↑ Williams handed two-year ban by USADA

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it